Ribadeselja
Ribadeselja (isp. Ribadesella, astūr. Ribeseya) – miestelis ir savivaldybė Ispanijos šiaurėje, Astūrijoje, Atlanto vandenyno (Biskajos įlankos) pakrantėje, abipus Selijos upės žiočių. Kasmet pirmą rugpjūčio savaitgalį šios upės žiotyse rengiama tarptautinė regata. Vienoje žiočių pusėje yra uostas, kitoje – kurortas. Šalia Ribadeseljos yra Tito Bustilijo urvas, kuriame esama nemažai stalaktitų, ir priešistorinių sienų piešinių, datuojamų 18 000 m. pr. m. e. Šie piešiniai buvo atrasti 1968 m. Yra muziejus.